ചിലത് അറിയാന് കാഴ്ച്ച വേണമെന്നില്ല..! പ്രേക്ഷകരില് ആകാംക്ഷ നിറച്ച് പൃഥ്വിരാജ് ചിത്രം ഭ്രമം ട്രെയ്ലര് പുറത്തിറങ്ങി വീഡിയോ പൃഥ്വിരാജ് ചിത്രം ഭ്രമത്തിന്റെ ടീസര് പുറത്തിറങ്ങി. ബി കെ ഹരിനാരായണന് എഴുതിയ വരികള് സംഗീതം നല്കി ചിട്ടപ്പെടുത്തിയത് ജേക്സ് ബിജോയ് ആണ്. കോള്ഡ് കേസ്, കുരുതി തുടങ്ങിയ ചിത്രങ്ങള്ക്കുശേഷം ഒ.ടി.ടി റിലീസ് ആകുന്ന പൃഥ്വിരാജ് ചിത്രം കൂടിയാണ് ഭ്രമം. ആമസോണ് പ്രൈം വീഡിയോയില് ഒക്ടോബര് 7നാണ് ഭ്രമം റിലീസ് ചെയ്യുന്നത്. സസ്പെന്സും ഡാര്ക്ക് ഹ്യൂമറും ഉള്ക്കൊള്ളുന്ന ക്രൈം ത്രില്ലറാണ് ചിത്രം. ബോളിവുഡ് ഹിറ്റ് ചിത്രമായ അന്ധാദുന്ന്റെ റിമേക്ക് ആണ് ഭ്രമം. പിയാനിസ്റ്റായി ആയാണ് പൃഥ്വിരാജ് അഭിനയിക്കുന്നത്. പോലീസ് ഇന്സ്പെക്ടറുടെ വേഷത്തില് ഉണ്ണി മുകുന്ദനും വേഷമിടുന്നു. ശരത് ബാലന് ആണ് മലയാളി പ്രേക്ഷകര്ക്ക് ഇഷ്ടമുള്ള രീതിയിലേക്ക് തിരക്കഥ മാറ്റിയെഴുതിയത്. സിനിമയുടെ സംവിധായകനായ രവി കെ ചന്ദ്രന് തന്നെയാണ് ഛായാഗ്രഹണവും നിര്വഹിച്ചത്. ശങ്കര്, ജഗദീഷ്, സുധീര് കരമന, രാശി ഖന്ന, സുരഭി ലക്ഷ്മി, അനന്യ തുടങ്ങിയവരാണ് മറ്റ് താരങ്ങള്. ശരത് ബാലന് തിരക്കഥയും സംഭാഷണവും ഒരുക്കുന്നു. ജെക്സ് ബിജോയിയുടേതാണ് സംഗീതം. എഡിറ്റിംഗ് ശ്രീകര് പ്രസാദ്, കല ദിലീപ് നാഥ്, കോസ്റ്റ്യൂം ഡിസൈനര് അക്ഷയ പ്രേമനാഥ്, അസ്സോസിയേറ്റ് ഡയറക്ടര് ജിത്തു അഷ്റഫ്, സൂപ്പര്വൈസിങ് പ്രൊഡ്യൂസര് അശ്വതി നടുത്തൊടി, പ്രൊഡക്ഷന് കണ്ട്രോളര് ജിനു പി കെ, സ്റ്റീല്സ് ബിജിത് ധര്മ്മടം, മേക്കപ്പ് റോണക്സ് സേവ്യര്, എക്സിക്യൂട്ടീവ് പ്രൊഡ്യൂസര് ഓപ്പണ് ബുക്ക് പ്രൊഡക്ഷന്, ടൈറ്റില് ഡിസൈന് ആനന്ദ് രാജേന്ദ്രന്, പ്രൊഡക്ഷന് എക്സിക്യൂട്ടീവ് ഷൈന്, പ്രൊഡക്ഷന് മാനേജര് പ്രിന്സ്, വാട്ട്സണ്. എപി ഇന്റര്നാഷണല്, വയാകോം18 സ്റ്റുഡിയോസ് എന്നീ ബാനറുകളിലാണ് ചിത്രം നിര്മിച്ചിരിക്കുന്നത്. തെലുങ്കിലും തമിഴിലും അന്ധാദുന് റീമേക്ക് ഒരുങ്ങുന്നുണ്ട്. തമിഴില് പ്രശാന്ത് ത്യാഗരാജനാണ് നായകന്. ദ പിയാനോ ട്യൂണര് എന്ന ഫ്രഞ്ച് ഷോര്ട്ട് ഫിലിം ആധാരമാക്കി ഒരുക്കിയ അന്ധാ ദുന് സമീപകാലത്ത് ഏറെ ചര്ച്ചയായ ഇന്ത്യന് ത്രില്ലര് കൂടിയാണ്. 2018ല് റിലീസ് ചെയ്ത അന്ധാദുന് ബോക്സ് ഓഫീസിലും മികച്ച പ്രകടനം കാഴ്ച വച്ചിരുന്നു. ആയുഷ്മാന് ഖുറാനക്ക് അഭിനയത്തിന് ദേശീയ അവാര്ഡും ലഭിച്ചു. ദേശീയ അവാര്ഡില് മികച്ച ഹിന്ദി സിനിമയായും തെരഞ്ഞെടുക്കപ്പെട്ടു. ഫിലിം ഫെയറില് മികച്ച ചിത്രം, സംവിധാനം ഉള്പ്പെടെ ആറ് അവാര്ഡുകള് അന്ധാദുന് നേടിയിരുന്നു. Share this: Like this: Like Loading... Related